Pascal Struijk

**Pascal Augustus Struijk** (født 1999) er en nederlandsk fotballspiller som spiller for den engelske klubben . Han er født i Belgia og har representert Nederland på G17-nivå. Han spiller i hovedsak senterback men har også spilt som venstreback og defensiv midtbanespiller.

## Biografi
Struijk ble født i Deurne i Belgia, men familien flyttet til Haag da han var tre år gammel. Besteforeldrene på farens side ble født i Nederlandsk India, og han kan derfor også representere Indonesias landslag.

## Klubbkarriere
### Tidlig karriere
Struijk begynte å spille for ADO Den Haag da han var syv år gammel før han i 2016 gikk til . Han konkurrerte med den fremtidige landslagspilleren Sven Botman om en plass på laget som senterback, og ble til tider brukt som angrepsspiller istedenfor. Med en kontrakt som varte til sommeren i 2018 valgte Struijk å prøvespille for  i januar samme år, før han senere samme måned signerte en kontrakt på 3 ½ år med det engelske laget.

### Leeds United
Hans første kamp med laget kom den 13. mars 2018 da han ble tatt ut til benken i en kamp mot  som endte i et 1–0 tap. Struijk spilte ofte for Leeds U23 gjennom 2018–19-sesongen, og spilte på laget som vant Professional Development League den 6. mai 2019 med en seier over  som gikk til straffekonkurranse. Marcelo Bielsa inkluderte ham på benken i begge semifinalekampene i opprykkskvalifiseringen fra Championship mot , men han fikk ikke spilletid; Leeds tapte 4–3 sammenlagt etter begge kampene.

Den 10. desember 2019 fikk Struijk sin debut for Leeds da han ble byttet inn for Hélder Costa etter 91 minutter i en 2–0 seier over . Han fikk sin andre sjanse i neste kamp da han ble byttet inn sent i en kamp mot  som endte uavgjort, 3–3, hvor han blant annet ikke klarte å klarere en ball som førte til at Robert Glatzel utlignet sent i kampen. I en 1–0 seier over  den 17. juli 2020 fikk han sin tredje kamp da han ble byttet inn etter 61 minutter, hvor han fikk ros for sine prestasjoner som defensiv midtbanespiller. Han fikk sin første kamp fra start den 19. juli 2020 da Leeds slo Derby County 3–1 i sesongens nest siste kamp. Han spilte også i sesongfinalen mot . Leeds endte 2019–20-sesongen på førsteplass i Championship og vant automatisk opprykk til Premier League.

Ettersom senterbacken Liam Cooper var skadet stilte Struijk til start i Leeds’ sesongåpning i 2020–21-sesongen; et 4–3 tap mot regjerende mestre i Premier League . Han signerte en ny kontrakt den 20. november 2020, som varte til sommeren 2024. Han skåret sitt første mål den 14. februar 2021 da Leeds tapte 4–2 mot  med en heading fra et hjørnespark etter 58 minutter. I hans første sesong i Premier League skåret han ett mål på 27 kamper.

Den 12. september 2021 ble Struijk byttet inn for en skadet Diego Llorente etter 33 minutter i et 3–0 tap mot Liverpool. I kampens 58. minutt taklet Struijk Harvey Elliott, som fikk ankelen ut av ledd. Taklingen førte til at han ble utvist. Med Leeds på nedrykksplass i Premier League med kun to kamper igjen av sesongen skåret Struijk på en heading i det 92. minutt som sørget for uavgjort, 1–1, mot  i den nest siste kampen, og var innbytter i sesongfinalen mot , hvor Leeds vant 2–1 og sikret nok en sesong i Premier League med en 17. plass. Struijk spilte i 29 kamper i Premier League i løpet av sesongen.

Struijk begynte 2022–23-sesongen som venstreback ettersom Junior Firpo var skadet. Han skåret sitt første mål i sesongen da laget tapte 2–1 mot  den 9. oktober 2022. Den 21. desember 2022 ble det annonsert at Struijk hadde forlengte kontrakten med laget til sommeren 2027.

## Internasjonal karriere
Struijk kan representere Belgia, Nederland og Indonesia, og spilte tre kamper for Nederland G17 i 2016. I september 2022 var han inkludert i en provisorisk spillerstall for Nederlands kamper senere samme måned, og ble senere inkludert i Nederlands provisoriske spillerstall for VM i fotball 2022.

## Spillestil
Struijk er venstrefotet. Han spiller i hovedsak som senterback, men kan også brukes som defensiv midtbanespiller og som venstreback. Struijk har blitt sammenlignet med den nederlandske landslagspilleren Virgil van Dijk på grunn av sin fysiske spillestill og evner med ballen.

## Karrierestatistikker

## Utmerkelser
**Leeds United**
*EFL Championship: 2019–20

## Referanser


## Eksterne lenker
*